UZNESENIE VLÁDY SLOVENSKEJ REPUBLIKY
č. ...
z ...

k návrhu účasti delegácie Slovenskej republiky na 97. zasadnutí Generálnej konferencie Medzinárodnej organizácie práce 28. mája 2008 až 13. júna 2008 v Ženeve

Číslo materiálu: |
Predkladateľ: | ministerka práce, sociálnych vecí a rodiny
Vláda
A.	súhlasí
A.1	s účasťou delegácie SR na 97. zasadnutí Generálnej konferencie Medzinárodnej organizácie práce v Ženeve od 28. mája 2008 do 13. júna 2008 (ďalej len „konferencia“) v trojstrannom zložení,
A.2	s návrhom zloženia delegácie za vládu SR a postupom delegácie SR na konferencii,
A.3	s návrhom stanoviska vlády k programu a k navrhovaným záverom konferencie,
A.4	s účasťou ministerky práce, sociálnych vecí a rodiny na konferencii, ministerku sprevádza veľvyslanec Stálej misie SR pri OSN a ostatných medzinárodných organizáciách v Ženeve;
B.	vymenúva
B.1	delegáciu za vládu SR:

Emíliu Kršíkovú
štátnu tajomníčku Ministerstva práce, sociálnych vecí a rodiny SR
za delegátku,

Miloslava Hetteša,
generálneho riaditeľa sekcie medzinárodných vzťahov Ministerstva práce, sociálnych vecí a rodiny SR

za delegáta a poradcu k prvému a druhému bodu programu konferencie,

Juraja Džupu,
riaditeľa odboru záležitostí EÚ a medzinárodnej spolupráce Ministerstva práce, sociálnych vecí a rodiny SR

za poradcu k šiestemu bodu programu konferencie,

Borisa Vavra,
štátneho radcu, odbor záležitostí EÚ a medzinárodnej spolupráce Ministerstva práce, sociálnych vecí a rodiny SR

za poradcu k tretiemu bodu programu konferencie,

Máriu Janušovú,
generálnu riaditeľku
sekcie práce Ministerstva práce, sociálnych vecí a rodiny SR

za poradkyňu k štvrtému bodu programu konferencie,

Zoju Čutkovú
riaditeľku odboru implementácie lisabonskej stratégie zamestnanosti Ministerstva práce, sociálnych vecí a rodiny SR

za poradkyňu k piatemu bodu programu konferencie,

B.2	delegáciu SR za zamestnávateľov na základe nominácie členov delegácie zo strany Republikovej únie zamestnávateľov a Asociácie zamestnávateľských zväzov a združení SR v zložení 1 delegát a 4 poradcovia:

Jaroslava Holečka
Republiková únia zamestnávateľov – delegát, 

Janu Krecháčovú
Republiková únia zamestnávateľov – poradkyňu – určenú k tretiemu bodu programu konferencie,

Petra Molnára
Republiková únia zamestnávateľov – poradca – určený k štvrtému bodu programu konferencie,

Štefana Petkaniča
Asociácia zamestnávateľských zväzov a združení SR – poradca – určený k piatemu  bodu programu konferencie,

Martina Kováča
Asociácia zamestnávateľských zväzov a združení SR – poradca – určený k šiestemu bodu programu konferencie;

B.3	delegáciu SR za zamestnancov (pracovníkov) na základe nominácie členov delegácie zo strany Konfederácie odborových zväzov SR v zložení 1 delegát a 4 poradcovia:

Miroslava Gazdíka,
prezidenta Konfederácie odborových zväzov SR – delegát,

Petra Ondrušku,
právneho poradcu Konfederácie odborových zväzov SR – náhradníka delegáta a poradcu – určený k tretiemu bodu programu konferencie,

Františka Baláža,
predsedu odborového zväzu poľnohospodárov SR – poradca – určený k štvrtému bodu programu konferencie,

Milana Buša,
poradcu Konfederácie odborových zväzov SR – určený k piatemu bodu programu konferencie,

Vladimíra Mojša,
viceprezidenta Konfederácie odborových zväzov SR – poradca – určený k šiestemu bodu programu konferencie;
C. 	ukladá
ministerke práce, sociálnych vecí a rodiny
C.1	zabezpečiť, aby členom vládnej časti delegácie schválený postup a schválené stanovisko vlády k programu a záverom konferencie slúžili ako záväzná inštrukcia,
Termín: do 15. mája 2008
C.2	vystaviť a zaslať poverovacie listiny členov delegácie SR na konferenciu,
	Termín: ihneď
C.3	predložiť na rokovanie vlády správu o priebehu a výsledkoch konferencie s návrhom  príslušných opatrení;
	Termín: do 30. novembra 2008
D.  berie na vedomie, že
D.1	náklady – cestovné výdavky a výdavky spojené s pobytom na konferencii časti delegácie SR za zamestnávateľov, ako aj časti delegácie SR za zamestnancov sa hradia z finančných prostriedkov člena Medzinárodnej organizácie práce; Slovenská republika je členom Medzinárodnej organizácie práce ako štát, a preto  sa uvedené náklady v tomto prípade hradia z finančných prostriedkov kapitoly rozpočtu Ministerstva práce, sociálnych vecí a rodiny SR v súlade s čl. 13 ods. 2 písm. a) Ústavy Medzinárodnej organizácie práce;
D.2	náklady – cestovné výdavky a výdavky spojené s pobytom delegátov (náhradných delegátov, poradcov, alternátov) vládnej časti delegácie SR hradí príslušné ministerstvo alebo ústredný orgán štátnej správy SR podľa toho, ku ktorému ministerstvu alebo ústrednému orgánu štátnej správy SR je vymenovaný vládny delegát (náhradný delegát, poradca) v služobnom alebo obdobnom vzťahu;

Vykoná: ministerka práce, sociálnych vecí a rodiny SR

Na vedomie:  prezident Republikovej únie zamestnávateľov,
prezident Asociácie zamestnávateľských zväzov a združení SR,
prezident Konfederácie odborových zväzov SR.